Surxondaryoda ikki mashina to'qnashishi sabab yong'in sodir bo'ldi — video

Surxondaryo viloyati Angor tumanida 14 aprel kuni ikkita mashina to'qnashishi oqibatida yong'in sodir bo'ldi. Bu haqda viloyat Yo'l harakati xavfsizligi xizmati xabar berdi.
Ma'lum bo'lishicha, voqea 4R-102 avtomobil yo'lining tumani hududidan o'tuvchi qismida yuz bergan. Angor-Jarqo'rg'on yo'nalishida harakatlanib ketayotgan “Nexia-3” haydovchisi boshqaruvni yo'qotgan va qarama-qarshi yo'nalishdan kelayotgan boshqa-bir “Nexia-3”ga urilgan.
Yo'l-transport hodisasi sabab mashinalarning birida yong'in sodir bo'lgan. Oqibatda haydovchi O. va 23 yoshli yigit Q. hamda uning 23 yoshli turmush o'rtog'i A.Yu. yonib ketgan.

Avvalroq Surxondaryoda uchta avtomobil to'qnashib ketgani xabar qilingandi. “Cobalt” yonib ketishi oqibatida yo'lovchi halok bo'lgan.